Vazirlar Mahkamasining 2021-yil 24-noyabrdagi 709-son qarori bilan tasdiqlangan Qishloq xoʻjaligiga moʻljallangan yer uchastkalarini ikkilamchi ijaraga berish tartibi toʻgʻrisidagi nizomga qishloq xoʻjaligiga moʻljallangan yer uchastkalarini ikkilamchi ijaraga berish tartibini takomillashtirishga qaratilgan oʻzgartirish va qoʻshimchalar kiritish haqida
(resolution, 2026-02-24)

Oʻzbekiston Respublikasi Prezidentining “Qishloq xoʻjaligi sohasiga zamonaviy texnologiyalarni joriy etishni yanada jadallashtirish orqali samaradorlikni oshirish chora-tadbirlari toʻgʻrisida” 2025-yil 12-avgustdagi PF-130-son Farmoni ijrosini taʼminlash, shuningdek, qishloq xoʻjaligiga moʻljallangan yerlarni ikkilamchi ijaraga berish jarayonlarini “Raqamli qishloq xoʻjaligi” yagona integratsiyalashuv platformasida amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Qishloq xoʻjaligi sohasiga zamonaviy texnologiyalarni joriy etishni yanada jadallashtirish orqali samaradorlikni oshirish chora-tadbirlari toʻgʻrisida” 2025-yil 12-avgustdagi PF-130-son Farmoni bilan 2025-yil 1-dekabrdan boshlab qishloq xoʻjaligiga moʻljallangan yerlarni ikkilamchi ijaraga berishda ikkilamchi ijaraga beriladigan yerlarni belgilash, ijara shartnomasini tuzish, davlat roʻyxatidan oʻtkazish va toʻlovlarni amalga oshirish hamda ikkilamchi ijaraga beriladigan yerlarda mahsulot yetishtirishga kreditlar olish uchun hujjatlarni rasmiylashtirish “Raqamli qishloq xoʻjaligi” yagona integratsiyalashuv platformasida (keyingi oʻrinlarda — Agroportal) amalga oshirilishi belgilangani maʼlumot uchun qabul qilinsin. 2. Vazirlar Mahkamasining 2021-yil 24-noyabrdagi 709-son qarori bilan tasdiqlangan Qishloq xoʻjaligiga moʻljallangan yer uchastkalarini ikkilamchi ijaraga berish tartibi toʻgʻrisidagi nizomga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: qishloq xoʻjaligiga moʻljallangan yer uchastkasining (keyingi oʻrinlarda — yer uchastkasi) ikkilamchi ijara shartnomalarini tuzish va uni ikkilamchi ijara shartnomalari reyestrida davlat roʻyxatidan oʻtkazishni davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali yoxud Agroportal orqali amalga oshirish; yer uchastkasini ikkilamchi ijaraga beruvchi oʻziga tegishli yer uchastkasini toʻliq yoki uning bir qismini ikkilamchi ijaraga berishda yer uchastkasi uchun ijara haqi miqdorini (soʻmda) belgilash va ikkilamchi ijara shartnomasini elektron raqamli imzo bilan imzolagan holda Agroportalda joylashtirish; yer uchastkasini ikkilamchi ijaraga oluvchi ikkilamchi ijaraga beriladigan va Agroportalda joylashtirilgan yer uchastkasi toʻgʻrisidagi maʼlumotlar va ikkilamchi ijara shartnomasi shartlariga rozi boʻlgan taqdirda, oʻzining shaxsiy kabineti orqali shaxsiy hisobvaragʻini tegishli mablagʻ bilan (soʻmda) toʻldirish hamda ikkilamchi ijara shartnomasini elektron raqamli imzo bilan imzolash. 3. Urbanizatsiya va uy-joy bozorini barqaror rivojlantirish milliy qoʻmitasi huzuridagi Kadastr agentligi Qishloq xoʻjaligi vazirligi bilan birgalikda bir oy muddatda: Qishloq xoʻjaligiga moʻljallangan yer uchastkalari toʻgʻrisidagi axborotlar bazasining Agroportal bilan toʻliq integratsiya qilinishini; davlat roʻyxatidan oʻtkazilgan ikkilamchi ijara shartnomalari reyestri Agroportalning “Ikkilamchi ijara” boʻlimida aks ettirilishini taʼminlasin. 4. Iqtisodiyot va moliya vazirligi 2026-yil 1-martdan boshlab Agroportalning “Ikkilamchi ijara” boʻlimidagi ikkilamchi ijara shartnomalari reyestriga kiritilgan ikkilamchi ijaraga oluvchilarni belgilangan tartibda moliyalashtirish va kreditlash tizimini yoʻlga qoʻysin. 5. Qishloq xoʻjaligi vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. 4-bandda: a) sakkizinchi xatboshidagi “Davlat soliq qoʻmitasi” soʻzlari “Urbanizatsiya va uy-joy bozorini barqaror rivojlantirish milliy qoʻmitasi” soʻzlari bilan almashtirilsin; b) quyidagi mazmundagi oʻninchi va oʻn birinchi xatboshilar bilan toʻldirilsin: “Raqamli qishloq xoʻjaligi” yagona integratsiyalashuv platformasi (keyingi oʻrinlarda — Agroportal) — qishloq xoʻjaligi mahsulotlarini yetishtiruvchi, ishlab chiqaruvchi va xizmat koʻrsatuvchi tashkilotlar uchun sohada xizmat koʻrsatishning yagona nuqtasi; operator — Qishloq xoʻjaligi vazirligi huzuridagi “Agrosanoatni raqamlashtirish markazi” MCHJ”. 2. 7-bandda: a) ikkinchi xatboshi quyidagi tahrirda bayon etilsin: “Ikkilamchi ijara shartnomalarini tuzish va uni ikkilamchi ijara shartnomalari reyestrida davlat roʻyxatidan oʻtkazish quyidagi yoʻnalishlar orqali amalga oshiriladi:”; b) quyidagi mazmundagi uchinchi va toʻrtinchi xatboshilari bilan toʻldirilsin: “a) davlat xizmatlari markazlari yoki YIDXP orqali ikkilamchi ijaraga beruvchi va ikkilamchi ijaraga oluvchi oʻrtasida yozma qogʻoz hujjat shaklida tuzilgan ikkilamchi ijara shartnomasini ikkilamchi ijara shartnomalari reyestrida davlat roʻyxatidan oʻtkazish uchun vakolatli organga murojaat qilish; b) Agroportalda tegishli maʼlumotlar bazasini yaratish, foydalanuvchilarga ijaraga olinadigan yer uchastkalarini tanlash va elektron shartnomalarni rasmiylashtirish, ikkilamchi ijara shartnomalari reyestrida davlat roʻyxatidan oʻtkazish uchun Agroportal orqali murojaat qilish”; v) uchinchi xatboshi beshinchi xatboshi deb hisoblansin; g) toʻrtinchi xatboshi chiqarib tashlansin. 3. Quyidagi mazmundagi 71 — 73-bandlar bilan toʻldirilsin: “71. Ikkilamchi ijaraga berish uchun ikkilamchi ijaraga beruvchi va ikkilamchi ijaraga oluvchi oʻrtasida yozma qogʻoz hujjat shaklida tuzilgan ikkilamchi ijara shartnomasini ikkilamchi ijara shartnomalari reyestrida davlat roʻyxatidan oʻtkazish uchun davlat xizmatlari markazlari yoki YIDXP orqali vakolatli organga ikkilamchi ijaraga oluvchi tomonidan murojaat qilinadi. Bunda davlat xizmatlari koʻrsatilgani uchun bazaviy hisoblash miqdorining 7 foizi miqdorida yigʻim undiriladi. Davlat xizmatlari koʻrsatilishi uchun YIDXP orqali murojaat etilganda, belgilangan yigʻim summasining 90 foizi undiriladi. Yigʻim summasi quyidagi tartibda taqsimlanadi: a) davlat xizmatlari markazlari orqali murojaat etilganda: 18 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmatlari koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar — ikkilamchi ijara shartnomasining ikkilamchi ijara shartnomalari reyestrida davlat roʻyxatidan oʻtkazilgani uchun vakolatli organning shaxsiy hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 11,75 foizi (shundan 0,5 foizi — davlat xizmatlari yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar — ikkilamchi ijara shartnomasining ikkilamchi ijara shartnomalari reyestrida davlat roʻyxatidan oʻtkazilgani uchun vakolatli organning shaxsiy hisobvaragʻiga oʻtkaziladi. 72. Ikkilamchi ijaraga berish uchun Agroportalda tegishli maʼlumotlar bazasini yaratish, foydalanuvchilarga ijaraga olinadigan yer uchastkalarini tanlash va elektron shartnomalarni rasmiylashtirish, ikkilamchi ijara shartnomalari reyestrida davlat roʻyxatidan oʻtkazish jarayonlarini amalga oshirish uchun yer uchastkasining oʻlchamidan qatʼi nazar, bazaviy hisoblash miqdorining 50 foizi miqdorida ikkilamchi ijaraga oluvchi tomonidan toʻlov amalga oshiriladi. Bunda undirilgan toʻlovlar quyidagicha taqsimlanadi: 10 foizi — ikkilamchi ijara shartnomasining ikkilamchi ijara shartnomalari reyestrida davlat roʻyxatidan oʻtkazilgani uchun vakolatli organning shaxsiy hisobvaragʻiga; qolgan mablagʻlar — Agroportalda koʻrsatilgan xizmatlar uchun operatorning shaxsiy hisobvaragʻiga. 73. Ikkilamchi ijara shartnomalari reyestri Yer kadastriga doir axborot hisoblanadi”. 4. 2-bobning nomida “shartnoma tuzish” soʻzlaridan oldin “Ikkilamchi ijaraga berish boʻyicha yerlarni belgilash,” soʻzlari bilan toʻldirilsin. 5. Quyidagi mazmundagi 81 — 83-bandlar bilan toʻldirilsin: “81. Ikkilamchi ijaraga beruvchi: oʻziga tegishli yer uchastkasini toʻliq yoki bir qismini ikkilamchi ijaraga berish toʻgʻrisidagi maʼlumotlarni Agroportalga joylashtiradi, bunda: yer uchastkasi uchun ijara haqi miqdorini (soʻmda) belgilaydi; avtomatik tarzda shakllantiriladigan ikkilamchi ijara shartnomasini bir tomonlama elektron raqamli imzo bilan imzolaydi. 82. Ikkilamchi ijaraga oluvchi: ikkilamchi ijaraga beriladigan va Agroportalda joylashtirilgan yer uchastkasi toʻgʻrisidagi maʼlumotlarni hamda bir tomonlama imzolangan ikkilamchi ijara shartnomasini koʻrib chiqadi; yer uchastkasining ikkilamchi ijara shartnomasi shartlariga rozi boʻlgan taqdirda, oʻzining shaxsiy kabineti orqali shaxsiy hisobvaragʻini tegishli mablagʻ bilan (soʻmda) toʻldiradi; ikkilamchi ijara shartnomasini elektron raqamli imzo bilan imzolaydi. 83. Yer uchastkasini ikkilamchi ijaraga beruvchi va uni ikkilamchi ijaraga oluvchi tomonidan imzolangan ikkilamchi ijara shartnomasi davlat roʻyxatidan oʻtkazish va ikkilamchi ijara shartnomalari reyestriga kiritish uchun oʻzaro hamkorlik orqali ijaraga oluvchi tomonidan vakolatli organga yuboriladi”. 6. 9-banddagi “ilovaga” soʻzi “1-ilovaga” soʻzlari bilan almashtirilsin. 7. 11-band quyidagi tahrirda bayon etilsin: “11. Ikkilamchi ijaraga beriladigan yer uchastkasining oʻlchami, kontur raqami va yer turi, joylashgan joyi (geografik koordinatalari), manzili, tuproqning ball boniteti, suv bilan taʼminlanganlik darajasi, yillik ijara narxi, ikkilamchi ijara muddati taraflarning kelishuviga asosan Agroportalning “Ikkilamchi ijara” boʻlimidagi namunaviy shartnomada aks ettiriladi”. 8. 12-band quyidagi tahrirda bayon etilsin: “12. Ikkilamchi ijara shartnomasi ikkilamchi ijaraga oluvchining davlat xizmatlari markazi yoki YIDXP yoxud Agroportal orqali uch ish kuni ichida yuborgan ushbu Nizomga 2-ilovaga muvofiq elektron shakldagi murojaatiga asosan vakolatli organ tomonidan davlat roʻyxatidan oʻtkaziladi. Vakolatli organ murojaatni koʻrib chiqishda qoʻshimcha zarur maʼlumotlarni idoralararo axborot tizimlari orqali oʻzaro hamkorlik qilish asosida oladi”. 9. 13-band quyidagi mazmundagi toʻrtinchi xatboshi bilan toʻldirilsin: “Vakolatli organ ikkilamchi ijara shartnomalari reyestrida davlat roʻyxatidan oʻtkazilgan shartnomani Agroportalning “Ikkilamchi ijara” boʻlimida aks ettiradi”. 12. 17-bandda “foydalanishga kiritilgan qismi” soʻzlaridan keyin “davlat xizmatlari markazlari yoki YIDXP orqali yoxud Agroportal orqali” soʻzlari bilan toʻldirilsin. 13. 23-banddagi “qishloq xoʻjaligi ekinzorlari” soʻzlari “yer uchastkasi” soʻzlari bilan almashtirilsin. 14. Ilova quyidagi tahrirda bayon etilsin: 15. Quyidagi mazmundagi 2-ilova bilan toʻldirilsin: